

На основу члана 8. став 1. и чланa 31. став 2. и 33. Закона о избору председника Републике ("Службени гласник РС", број 14/22) а сходно члану 32. став  1. тачка 2) Закона о избору народних посланика ("Службени гласник РС", број 14/22), Општинска изборна комисија општине Врбас, на седници одржаној 15. марта 2022. године, донела је
Р Е Ш Е Њ Е
1. КОНСТАТУЈЕ СЕ да Јована Вујтовић и Јасна Бјелица, члан и заменик члана Општинске изборне комисије општине Врбас у проширеном саставу именовани на предлог Коалиције Александар Вучић - Заједно можемо све, подносиоца проглашене изборне листе кандидата за народне посланике за изборе расписане за 3. април 2022. године, постају члан односно заменик члана посебног састава Општинске изборне комисије општине Врбас за спровођење избора за председника Републике, расписаних за 3. април 2022. године.
2. Ово решење објављује се на веб-презентацији Републичке изборне комисије.
3. Ово решење ступа на снагу даном доношења, а примењује се од наредног дана од дана доношења.
О б р а з л о ж е њ е
Републичка изборна комисија је, на седници одржаној 9. марта 2022. године, донела Решење 02 број 013-654/22, којим је Александар Вучић проглашен за кандидата за председника Републике за изборе расписане за 3. април 2022. године, на предлог Коалиције Александар Вучић - Заједно можемо све, Српска напредна странка (СНС), Социјалистичка партија Србије (СПС) - Ивица Дачић, Савез војвођанских Мађара - Vajdasági Magyar Szövetség (CBM-VMSZ) - Иштван Пастор - Pásztor István.
У вези са наведеним, Општинска изборна комисија општине Врбас је констатовала:
-  да је Републичка изборна комисија је , на седници одржаној 17. фебруара 2022. године, донела решење којим је проглашена Изборна листа АЛЕКСАНДАР ВУЧИЋ­ Заједно можемо све, коју је 16. фебруара 2022. године, поднела Коалиција Александар Вучић- Заједно можемо све, за изборе за народне посланике Народне скупштине, расписане за 3. април 2022. године;
- да је Општинска изборна комисија општине Врбас, на седници одржаној 23. фебруара 2022. године, донела Решење о именовању члана и заменика члана Општинске изборне комисије општине Врбас у проширеном саставу, број: 013-3-8/2022-IV/03, којим су, на предлог Коалиције Александар Вучић - Заједно можемо све, у Општинску изборну комисију општине Врбас у проширеном саставу именовани Јована Вујтовић за члана и Јасна Бјелица за заменика члана;
· да су коалицију политичких странака која је поднела предлог проглашеног кандидата Александра Вучића за председника Републике образовале Српска напредна странка, Социјалистичка партија Србије и Савез војвођанских Мађара;
· да је Српска напредна странка образовала Коалицију Александар Вучић - Заједно можемо све, која је подносилац проглашене изборне листе кандидата за народне посланике;
· да је Социјалистичка партија Србије образовала Коалицију: Социјалистичка партија Србије, Јединствена Србија и "Зелени Србије", која је  подносилац  проглашене  изборне листе  кандидата  за народне посланике; 
· да је политичка странка Савез војвођанских Мађара - Vajdasági Magyar Szövetség подносилац проглашене изборне листе кандидата за народне посланике;
· да, у складу са чланом 31. став 2. Закона о избору председника Републике, коалиција која је и предлагач проглашеног кандидата за председника Републике и подносилац проглашене изборне листе кандидата за народне посланике, у органе за спровођење избора у проширеном саставу може предложити само једног члана и једног заменика члана;
· да, у складу са чланом 33. Закона о избору председника Републике, ако две или више политичких странака на једним изборима учествују самостално, а на другим у коалицији, свака од њих има право да предложи по једног члана и једног заменика члана органа за спровођење избора у проширеном саставу;
· да, у складу са чланом 2. Одлуке о саставу и раду Републичке изборне комисије и локалних изборних комисија у поступку спровођења избора за народне посланике и избора за председника Републике, расписаних за 3. април 2022. године, 02 Број 013-609/22 од 2. марта 2022. године, локалне изборне комисије раде у два посебна састава, и то: посебном саставу за спровођење избора за народне посланике  и посебном саставу за спровођење избора за председника Републике;
· да је чланом 8. став 1. наведене одлуке прописано да, ако две или више политичких странака самостално поднесу изборне листе, а након тога у коалицији поднесу предлог кандидата за председника Републике, у проширени састав посебног састава органа за спровођење избора за председника Републике улазе члан и заменик члана органа за спровођење избора у проширеном саставу именовани на предлог оног подносиоца изборне листе који је у коалиционом споразуму одређен да представља коалицију у посебном саставу органа за спровођење избора за председника Републике;
· да је чланом 7. Коалиционог споразума којим је образована Коалиција Александар Вучић - Заједно можемо све, Српска напредна странка (СНС), Социјалистичка партија Србије (СПС) - Ивица Дачић, Савез војвођанских Мађара - Vajdasági Magyar Szövetség (CBM-VMSZ) - Иштван Пастор - Pásztor István предвиђено да су странке уговорнице сагласне да, у смислу чл. 31. - 34. Закона о избору председника Републике и Одлуке Републичке изборне  комисије о саставу и раду Републичке изборне комисије и локалних изборних комисија у поступку спровођења избора за народне посланике и избора за председника Републике, расписаних за 3. април 2022. године, лица која су предложена у проширени састав органа за спровођење избора од стране Коалиције Александар Вучић - Заједно можемо све, која је предлагач проглашене изборне листе на изборима за народне посланике, учествују у доношењу одлука које се тичу избора за председника Републике испред Коалиције Александар Вучић - Заједно можемо све, Српска напредна странка (СНС), Социјалистичка партија Србије (СПС) - Ивица Дачић, Савез војвођанских Мађара - Vajdasági Magyar Szövetség (CBM-VMSZ) - Иштван Пастор - Pásztor István.
На основу свега изнетог, а имајући у виду да су политичке странке које су образовале коалицију која је предлагач проглашеног кандидата за председника Републике одвојено поднеле проглашене изборне листе кандидата за народне посланике, закључено је да је наступио случај на који се односе одредбе члана 33. Закона о избору председника Републике и члана 8. став 1. Одлуке о саставу и раду Републичке изборне комисије и локалних изборних комисија у поступку спровођења избора за народне посланике и избора за  председника Републике, расписаних за 3. април 2022. године, тако да је донета одлука како је наведено у диспозитиву овог решења.
Упутство о правном средству: Против овог решења предлагач проглашеног кандидата за председника Републике, регистрована политичка странка и бирач могу поднети приговор Републичкој изборној комисији у року од 48 часова од објављивања овог решења на веб­ презентацији Републичке изборне комисије.
Број: 013-3-36/2022- IV/03

У Врбасу, 15.03.2022. године

ОПШТИНСКА ИЗБОРНА КОМИСИЈА ОПШТИНА ВРБАС


    ПРЕДСЕДНИК
                                                                                                        Игор Шкундрић, дипл. правник
